**Regler for husdyrhold i Verven Panorama**

Ordensreglene 2.4:

Det er tillatt å holde hund eller katt. Dyreeiere må melde fra til borettslagets styre før anskaffelse og undertegne på følgende erklæring:

* Jeg vil alltid sørge for å fjerne ekskrementer som mitt dyr etterlater seg.
* Jeg forplikter meg til å ha mitt dyr i bånd på høyst 1,5 m på borettslagets område.
* Jeg erklærer meg ansvarlig og erstatningspliktig for enhver skade som mitt dyr beviselig påfører personer eller eiendom i borettslaget, f.eks. skraper på dører, karmer, skader på blomster, grøntanlegg osv.
* Jeg vil informere alle i min egen oppgang om at jeg skal anskaffe et husdyr. Dersom nabo er allergisk, vil jeg ta ekstra hensyn og sørge for ekstra gangvask hvis dette er nødvendig.
* Dyr som lager støy eller er til sjenanse for nabo vil ikke bli oppbevart eller luftet på balkong.
* Jeg vil sørge for at mitt husdyr ikke lager unødig støy.
* Det er ikke lov å bringe med seg dyr i heisene.
* Jeg er inneforstått med at denne erklæring er en del av min leiekontrakt, og at brudd på erklæringen blir å betrakte som vesentlig misligholdelse av leiekontrakten. Etter 1muntlig og 2 skriftlige berettigede klager (avgjøres av Styret i borettslaget), forplikter jeg meg til å fjerne husdyret fra borettslaget.
* Alle borettshavere plikter å gjøre seg kjent med regelverket og sørge for at besøksdyr innordner seg etter gjeldende regler.

Navn i blokkbokstaver:

Leilighet:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato, Sted Underskrift